                                                                                                              Anexa la HCL nr. 17/08.04.2026
Regulament de eliberare a autorizaţiilor/acordurilor de funcţionare privind activităţile comerciale şi serviciile de piaţă, ce se desfăşoară pe raza Comunei Zamostea, judeţul Suceava

Art.1 Prin prezentul Regulament reglementează procedura de obținere a avizului/acordului de funcționare a operatorilor economici care desfășoară orice tip de activități comerciale, prestări servicii, producție etc, pe raza comunei Zamostea.
Art.2 Desfăşurarea activităţilor comerciale şi a seviciilor de piaţă pe teritoriul comunei Zamostea, se poate face numai în baza autorizaţiei/avizului de funcţionare emis de Primarul comunei Zamostea.
Art.3 În înțelesul prezentului regulament, următorii termeni se definesc astfel:
a) Amplasament - locul de desfășurare al activităților cu caracter temporar indiferent de tipul proprietății;
b) Autorizație de funcționare - actul administrativ emis de către autoritatea locală prin care se reglementează și aprobă desfășurarea activității de comercializare a produselor de piață având codurile CAEN reglementate de Hotărârea Guvernului nr. 333/2003 pentru aprobarea Normelor metodologice de aplicare a Ordonanţei Guvernului nr. 99/2000 privind comercializarea produselor si serviciilor de piaţă, Legea 650/2002 pentru aprobarea Ordonanţei Guvernului nr. 99/2000 privind comercializarea produselor si serviciilor de piață, O.G. 99/2000 privind comercializarea produselor şi serviciilor de piaţă, republicată, cu modificările și completările ulterioare și Ordinul Președintelui Institutului Național de Statistică nr. 337/2007 privind actualizarea Clasificării activităţilor din economia naţională;
c) Autorizație de funcționare pentru desfășurarea activității de alimentație publică - actul administrativ emis de Primăria comunei Zamostea operatorilor economici ce desfășoară activități care se regăsesc în grupele 561 - Restaurante, 563 - Baruri și alte activități de servire a băuturilor, în structuri de vânzare cu sediu fix;
a. d) Autorizație de funcționare pentru desfășurarea de activități recreative și distractive - actul administrativ emis de Primăria comunei Zamostea operatorilor economici ce desfășoară activități care se regăsesc în grupa 932 - Alte activități recreative și distractive, în structuri cu sediu fix;
e) Aviz program de funcționare - actul administrativ emis de Primăria comunei Zamostea operatorilor economici ce desfășoară activități comerciale și de prestări servicii care nu se regăsesc în grupele 561 - Restaurante, 563 - Baruri și alte activități de servire a băuturilor și 932 - Alte activități recreative și distractive, în structuri de vânzare cu sediu fix;
f) Acord de funcționare – este actul administrativ cu caracter individual, prin care se stabilesc condiţiile de desfăşurare a activităţilor de comercializare a produselor şi serviciilor de piaţă, şi se emite de către autorităţile administraţiilor publice locale pe raza cărora operatorul economic urmează să îşi desfăşoare activitatea, în structuri de vânzare cu sediu fix, pe perioadă nedeterminată, atât timp cât condiţiile iniţiale pentru care s-a solicitat acordul de funcţionare rămân nemodificate şi documentele care constituie dosarul de solicitare a acordului/ autorizaţiei de funcţionare sunt valabile.
g) Autorizație de funcționare pentru activități temporare – actul administrativ emis de către autoritatea locală prin care se reglementează și se aprobă desfășurarea activităților operatorilor economici pe domeniul public sau privat al Comunei Zamostea, pe o durată determinată de timp;
h) Comerciant - persoană fizică sau juridică autorizată să desfășoare activități comercializare a produselor și serviciilor de piață;
i) Comerț în zone publice - activitatea de comercializare a produselor și serviciilor, desfășurată permanent sau sezonier în piețe, târguri, oboare, pasaje publice, porturi, aeroporturi, gări, autogări, drumuri publice și străzi sau orice zonă de altă natură destinată [image: ]folosinței publice;
j) Comerț ambulant - activitatea de comercializare cu amănuntul realizată prin trecere dintr-un loc în altul, în rulote mobile, standuri mobile, chioșcuri mobile sau în vehicule special amenajate;
k) Exercițiu comercial - una sau mai multe activități de comercializare cu ridicata, cu amănuntul, de tip cash and carry, ambulant, de alimentație publică, precum și serviciile desfășurate de un comerciant;
l) Structură de vânzare - spațiul de desfășurare a unuia sau mai multor exerciții comerciale;
m) Suprafață de vânzare - spațiul destinat accesului consumatorilor pentru achiziționarea produsului/serviciului expunerii produselor oferite, plății acestora și circulației personalului angajat
pentru derularea activității;
n) Serviciu de alimentație publică - activitatea de pregătire, preparare, prezentare și servire a produselor
alimentare și băuturilor pentru consumul acestora în unități specializate sau la domiciliul - locul de muncă al consumatorilor;
o) Serviciu de piață - orice acțiune sau prestație care face obiectul vânzării cumpărării pe piață și care
nu are drept consecință transferul proprietății asupra unui bun corporal, efectuat în scopul satisfacerii unor necesități ale consumatorilor.
p) Structură de vânzare cu suprafață mică - structură de vânzare având o suprafață de vânzare de până la 400 mp, inclusiv.[image: ]
q) Structură de vânzare cu suprafață medie - structură de vânzare având o suprafață de vânzare cuprinsă între 400-1000 mp, inclusiv;
r) Structură de vânzare cu suprafață mare - structură de vânzare având o suprafață de vânzare mai mare de 1000 mp;
s) Unitate de alimentație publică tip – terasă” - este o unitate independentă, amenajată în aer liber, dotată cu mobilier specific și decorată în mod adecvat.
t) structura de primire turistica cu functiune de cazare - definită conform Ordonanţei nr. 58/1998 privind organizarea şi desfăşurarea activităţii de turism în România şi a Ordinul nr. 65/2013 pentru aprobarea Normelor metodologice privind eliberarea certificatelor de clasificare a structurilor de primire turistice cu funcţiuni de cazare şi alimentaţie publică, a licenţelor şi brevetelor de turism;
u) structura de primire cu functiune de alimentatie publică - definită conform Ordonanţei nr. 58/1998 privind organizarea şi desfăşurarea activităţii de turism în România şi a Ordinul nr. 65/2013 pentru aprobarea Normelor metodologice privind eliberarea certificatelor de clasificare a structurilor de primire turistice cu funcţiuni de cazare şi alimentaţie publică, a licenţelor şi brevetelor de turism.
Art.4 Tipurile de acte administrative care se eliberează de către Primăria comunei Zamostea în vederea desfășurării activităților de comercializare a produselor și serviciilor de piață, inclusiv activități de alimentație publică și/sau recreative și distractive sunt:
a) acord de funcţionare pentru activităţi de comerţ şi prestări servicii;
b) aviz program de funcționare;
c) autorizație de funcționare pentru desfășurarea activității de alimentație publică;
d) autorizație de funcționare pentru desfășurarea de activități recreative și distractive.
Art.5 (1) Orice exercițiu comercial se poate desfășura de către persoane fizice autorizate, intreprinderi individuale, intreprinderi familiale sau persoane juridice care îndeplinesc următoarele condiții:
a) sunt constituite și înregistrate legal;
b) au ca obiect de activitate principal sau secundar comercializarea produselor și a serviciilor de piață;
c) dețin avizele/autorizații de funcționare eliberate în conformitate cu reglementările legale în vigoare;
d) dețin avizele program de funcționare/autorizațiile de funcționare pentru desfășurarea activității de alimentație publică și/sau recreative și distractive, în conformitate cu prezentul regulament.
(2) Operatorii economici pot desfășura activități economice cu respectarea următoarelor cerințe și criterii generale ce trebuie îndeplinite în vederea desfășurării activităților comerciale, de prestări servicii și de alimentație publică:
a) desfășurarea unei activități civilizate care să respecte normele de conviețuire socială, ordine și liniște publică, conform prevederilor legale în vigoare;
b) respectarea hotărârilor adoptate de consiliul local referitor la buna gospodărire și înfrumusețarea comunei Zamostea;
c) orarul de funcționare se stabilește de fiecare operator economic cu respectarea legislației în vigoare și se afișează la intrarea în unitate, cu vizibilitate din interior și exteriorul unității, acesta fiind obligat să-l respecte;
d) unitățile își vor organiza și desfășura activitatea în așa fel încât funcționarea lor, accesul clienților și aprovizionarea să nu producă prejudicii persoanelor care locuiesc în zona unde este amplasată unitatea;
e) să nu existe reclamații întemeiate cu privire la deranjul stradal în zona unde este amplasată unitatea;
f) desfășurarea activitățiilor comerciale și de prestări servicii în structuri de vânzare edificate în baza autorizației de construire și a Legii nr. 50/1991, actualizată, privind autorizarea lucrărilor de construcții și/sau reglementate conform prevederilor PUG Zamostea;
g) respectarea legislației și actelor normative privind acustica în zonele urbane, în funcție de specificul acestora (zone rezidențiale sau protejate, zone comerciale și/sau turistice). Nivelul de zgomot trebuie să se încadreze în limitele admise de O.M.D.R.A.P. nr. 3384/2013 pentru aprobarea reglementării tehnice „Normativ privind acustica în construcții și zone urbane, indicativ C 125-2013", ale O.M.S. nr. 119/2014 pentru aprobarea Normelor de igienă și sănătate publică privind mediul de viață al populației.
h) operatorii economici sunt direct răspunzători de deținerea avizelor/autorizațiilor de la instituțiile abilitate, după caz (DSV-SA, DSP, ISU Suceava, Agenția pentru Protecția Mediului, ITM, RAR), de funcționarea punctului de lucru din punct de vedere sanitar, sanitar-veterinar, prevenirea incendiilor și protecția mediului, precum și de respectarea oricăror norme legale specifice domeniului de activitate în care își desfășoară activitatea.
i) în incinta și apropierea unităților de învățământ de toate gradele, în curțile acestor imobile, precum și pe trotuarele sau pe aleile de acces în aceste unități, se interzice comercializarea și expunerea spre vânzare a băuturilor alcoolice, a tipăriturilor și înregistrărilor audio și video cu conținut obscen, se interzice de asemenea și comercializarea ori expunerea spre vânzare a țigărilor și a celorlalte produse din tutun.
j) este interzisă comercializarea, depozitarea, fabricarea, distribuția, deținerea, oferirea, transmiterea, achiziționarea, producerea, intermedierea și utilizarea plantelor, stupefiantelor și preparatelor stupefiante, halucinogene, euforice și psihotrope de orice fel, oricăror derivați, compuși sau amestecuri conținând una sau mai multe plante și substanțe stupefiante, halucinogene, euforice și psihotrope care aduc atingere sau pun în pericol viața și sănătatea populației, indiferent de procentul în care se regăsește substanța activă, de starea fizică în care se află, de modul de divizare în unități de administrare disimulate, falsificate sau contrafăcute.
k) operatorii economici care realizeaza activități de colectare și valorificare a deșeurilor industriale reciclabile iși pot desfășura activitatea cu respectarea legislatiei in domeniul mediului.
1) se interzice organizarea și desfășurarea activităților comerciale și a serviciilor de piață în spații aflate în clădiri cu risc seismic ridicat, conform prevederilor Legii nr.282/2015 pentru modificarea și completarea O.G. nr. 20/1994 privind măsuri pentru reducerea riscului seismic al construcțiilor existente.
m) îndeplinirea cerințelor profesionale de către personalul angajat pentru exercitarea de activități comerciale cu produse din sectorul alimentar și de alimentație publică, conform prevederilor O.G. nr. 99/2000, republicată.
n) este interzisă ocuparea/restricționarea abuzivă a locurilor de parcare din fața propriilor unități prin amplasarea de diverse obiecte: mese, scaune, umbrele de soare, lăzi, ambalaje, amplasarea de mijloace publicitare, etc.
o) activitatea acestora să nu producă noxe, zgomote, vibrații ori pericole potențiale în imobilele [image: ]colective de locuit peste limitele legale admise;
p) în cazul efectuării unor lucrări edilitar - gospodărești efectuate pe domeniul sau locuri publice, activitatea desfășurată se va întrerupe, se va suspenda sau restrânge, după caz, cu respectarea procedurilor prevăzute de lege;
q) să asigure o ținută adecvată și să instruiască personalul referitor la comportamentul civilizat ce trebuie să-l adopte față de clienți.
Art.6  Avizul pentru program de funcționare
6.1 Cerințe și criterii obligatorii ce trebuie îndeplinite în vederea desfășurării activităților comerciale și de prestări servicii
6.1.1 Operatorii economici care desfășoară activități comerciale și de prestări servicii au obligația obținerii avizului privind program de funcționare eliberat de către Primăria comunei Zamostea, în conformitate cu prevederile art.6, art.8 și art.9 din O.G. nr. 99/2000, republicată, privind comercializarea produselor și serviciilor de piață și a H.G. nr.333/2003 privind aprobarea Normelor Metodologice de aplicare a lui O.G. nr.99/2000, republicată, cât și ale art.26 alin.3 din O.G. nr.21/1992, republicată, privind protecția consumatorului.
6.1.2 Avizul program de funcționare va fi solicitat de către operatorii economici (persoane fizice autorizate, întreprinderi individuale, întreprinderi familiale, societăți comerciale), care desfășoară activități economice prestate într-un spațiu în care accesul publicului este liber, indiferent de forma de proprietate.
6.1.3 În cazul în care orarul de funcționare nu poate fi aprobat în forma propusă de solicitant și se comunică acestuia, în scris, motivele care stau la baza acestui refuz. În acest caz, solicitantul va face o nouă cerere în care va solicita aprobarea unui nou orar, conform cerințelor prezentului regulament și motivațiilor comunicate în scris.
6.1.4 Fiecare comerciant își va stabili orarul de funcționare pe care îl va afișa la intrarea în unitate, în mod vizibil din exterior și va asigura respectarea acestuia. Orarul de funcționare se va stabili, fără nici o restricție, între orele 06:00 – 22:00.
6.1.5 Dacă orarul de funcţionare depășește ora 22.00, comerciantul va depune cerere și acordul vecinilor direct afectați cu care se învecinează spațiul comercial pe plan orizontal și vertical. Pentru situațiile în care spațiul comercial nu are vecini direct afectați, se vor depune declarații în acest sens.
6.1.6 Pentru spațiile situate în zona de case a comunei Zamostea, operatorul economic trebuie să prezinte acordurile proprietarilor imobilelor limitrofe (pe hotar) cu destinația de locuință.
6.1.7 Pentru spațiile situate în clădiri colective reglementate prin autorizație de construire pentru activitatea economică solicitată (PUD/PUZ/PUG), acordurile proprietarilor imobilelor limitrofe (pe hotar) cu destinația de locuință, se vor solicita doar pentru unitățile care desfășoară activitate înainte de ora 06 00 și peste ora 2200 .
6.1.7 Pentru spațiile situate în clădiri colective, schimbarea destinației locuințelor sau a spațiilor cu altă destinație se poate face numai cu respectarea prevederilor Legii nr. 196/2018 privind înființarea, organizarea și funcționarea asociațiilor de proprietari cu modificările si completările ulterioare.
6.1.8 Pentru spațiile situate în zone de case/clădiri colective sau limitrofe acestora, care nu sunt reglementate prin autorizație de construire pentru activitatea economică solicitată (PUD/PUZ/PUG), operatorul economic va prezenta avizul Compartimentului urbanism, cu privire la reglementările urbanistice aprobate ale zonei, referitoare la funcțiunea și suprafața admisă pentru desfășurarea activității, urmând să întreprindă demersurile legale pentru schimbarea funcțiunii urbanistice a spațiului, conform activității desfășurate.
6.2 Să nu existe reclamații întemeiate cu privire la deranjul stradal în zona unității respective.
6.3 În situația în care se primesc din partea cetățeniilor comunei reclamații/sesizări fondate cu privire la încălcarea și nerespectarea reglementărilor în vigoare privind liniștea și ordinea publică, își rezervă dreptul de a limita programul/orarul de funcționare în zilele lucrătoare/nelucrătoare și în zilele considerate ca fiind sărbători legale.
6.4 La stabilirea orarului de funcționare, comerciantul va avea în vedere respectarea prevederilor înscrise în legislația muncii și respectării reglementărilor în vigoare privind liniștea și ordinea publică, și solicitările administrației publice locale privind continuitatea unor activități comerciale sau de prestări servicii, în funcție de necesitățile consumatorilor.
6.5 În cazul în care agentul economic doreşte modificarea orarullui de funcţionare, va notifica în scris Comunei Zamostea asupra modificărilor orarului de funcționare aprobat inițial, iar Primarul comunei Zamostea își va exprima acordul, în scris, pentru aprobarea modificării orarului de funcționare, astfel încât acordul/autorizația de funcționare emisă să își păstreze valabilitatea până la expirare.
6.6 Pentru activitățile economice de cazare și turism, orarul de funcționare stabilit va fi însoțit și de certificatul de clasificare, licența sau brevetul de turism. 
Art.7 Eliberarea avizului programului de funcţionare
7.1 Actele necesare eliberării avizului programului de funcţionare sunt cererea solicitantului conform Anexei nr. 1 la prezentul Regulament, însoţită de documentele solicitate la eliberarea acordului/avizului de funcţionare.
[bookmark: _Hlk225769023]7.2 După depunerea documentelor solicitate la pc. 7.1 şi verificarea acestora, primarului comunei Zamostea aprobă cererea iar Compartimentul financiar contabil și administrativ din cadrul aparatului de specialitate al primarului comunei Zamostea, emite Aviz program de funcţionare, conform Anexei nr. 3 la prezentul Regulament, odată cu Acordul/Avizul/Autorizația  de funcţionare.
Art.8 Acordul/Autorizaţia de funcţionare
8.1 Acordul/Autorizația de funcționare pentru desfășurarea activităţilor de comercializare a produselor şi serviciilor de piaţă, precum şi a activităților de alimentație publică și/sau recreative și distractive în înțelesul prezentului regulament reprezintă actul administrativ emis de către Primăria comunei Zamostea prin care se exprimă acordul pentru desfășurarea activităților menţionate în cererile de eliberare a acestora. 
8.2 Operatorii economici pot desfășura activități de alimentație publică cu respectarea următoarelor cerințe obligatorii:
a) Să nu existe reclamații întemeiate cu privire la deranjul stradal în zona unității respective.
b) Pentru spațiile situate în zona de case reglementate prin autorizație de construire (PUD/PUZ/PUG) din care reiese destinația de alimentație publică, acordurile proprietarilor imobilelor limitrofe (pe hotar) cu destinația de locuință, se vor solicita doar pentru unitățile care desfășoară activitate înainte de ora 08 00 și peste ora 2200 . Pentru spațiile situate în zona de case, nereglementate prin autorizație de construire (PUD/PUZ/PUG) din care să reiasă destinația de alimentație publică, se vor solicita acordurile proprietarilor imobilelor limitrofe (pe hotar) cu caracter de locuință, indiferent de orarul de funcționare.
a) Pentru unitatea amplasată la parterul blocurilor sau la subsolul/parterul unor clădiri colective operatorul economic trebuie să prezinte acordul asociației de proprietari/locatari (nume în clar al președintelui/administratorului asociației de proprietari/locatari, semnatura, ștampila și data) și acordul proprietarilor imobilelor limitrofe (pe hotar) pe plan orizontal și vertical cu destinație de locuință, referitor la activitatea desfășurată și orarul de funcționare.
b) Pentru spațiile situate în zona de case/clădiri colective sau limitrofe acestora, care nu sunt reglementate prin autorizație de construire pentru activitatea economică solicitată, operatorul economic va prezenta avizul Compartimentului urbanism, cu privire la reglementările urbanistice aprobate ale zonei, referitoare la destinația și suprafața admisă pentru desfășurarea activității de alimentație publică, urmând să întreprindă demersurile necesare legale pentru schimbarea funcțiunii urbanistice a spațiului, conform activității desfășurate.
c) Operatorul economic este obligat să asigure liniștea și ordinea publica atât în interiorul unității cât și pe suprafața de teren aferentă unității prin personal specializat angajat sau prin contractarea serviciilor de pază și protecție, în măsură să intervină cu operativitate pentru rezolvarea situațiilor legate de persoanele care au frecventat unitatea, pentru unitățile care funcționeaza peste ora 22 00 [image: ]
d) Pentru unitățile de alimentație publică cu un program de funcționare peste orele 2200 este necesar îndeplinirea următoarelor condiții:
- unitatea să nu fie reclamată în mod întemeiat de către proprietarii imobilelor limitrofe (pe hotar) cu destinația de locuință datorită zgomotului provocat sau cu privire la deranjul stradal în zona unității respective;
- să respecte limitele de zgomot față de vecinătățile locuibile conform legislației și actelor normative privind acustica în zonele urbane.
e) Programul de difuzare a muzicii în unitățile de alimentație publică sau cu profil de divertisment (restaurante, baruri, cafenele, terase, etc.), se face cu respectarea nivelului de zgomot. Conform O.M.D.R.A.P. nr. 3384/2013, nivelul de zgomot aprobat este de 75dB pentru saloane fără orchestră, respectiv 90 dB pentru saloane cu orchestră în interior, 70dB la exterior în cadrul zonei funcționale și 65dB la limita zonei funcționale.
f) Amplificatoarele audio (boxe) amplasate în exteriorul unității economice vor fi obligatoriu orientate către interiorul perimetrului unității..
8.3 Operatorii economici pot desfășura activitățile ce se regăsesc în grupa 932 Alte activități recreative și distractive cu respectarea cerințelor obligatorii prevăzute la art.6.
8.4 Unitățile de alimentație publică - tip terasă, clasificate conform prevederilor legale în vigoare, aflate pe domeniul privat al persoanelor fizice autorizate, intreprinderi individuale, intreprinderi familiale sau juridice, nu se vor autoriza în acelaşi perimetru cu alte activități comerciale sau prestări servicii.
Art.9 Actele necesare eliberării acordului/autorizației de funcționare 
9.1 Pentru eliberarea acordului/autorizației de funcționare solicitantul va înainta Către Primăria Comunei Zamostea, anticipat desfășurării activității, cererea pentru eliberarea avizului/autorizației de funcționare – Anexa nr. 1 la Regulament, însoțită de următoarele documente, în funcţie de specificul activităţii:
a) Certificatul de înregistrare la Oficiul registrului comerțului;
b) Anexa sau certificatul constatator pentru punctul de lucru cu codurile CAEN specifice activității desfășurate, conform Legii nr. 26/1990 privind Registrul comerțului și a Legii nr. 359/2004, cu modificările și completările ulterioare;
c) Dovada deținerii legale a spațiului și a faptului ca este edificat în conformitate cu prevederile legale:
- titlul de proprietate valabil pentru bunul imobil: intabulare și documentație cadastrală din care să rezulte aria desfășurată sau contract de vânzare-cumpărare/certificat de moștenitor/hotărâre judecătorească, etc., 
- autorizație de construire și plan anexă, 
- proces-verbal de recepție parțială/finală la terminarea lucrărilor; 
- contract de închiriere/de comodat, etc., unde este cazul; 
-operatorii economici care dețin unități de alimentație publică - tip terasă clasificate conform prevederilor legale în vigoare vor prezenta în plus o documentație tehnică (ce constituie parte integrantă a autorizației de funcționare) care va conține un memoriu justificativ în care sunt menționate informații privind materialele, culorile, condițiile de utilizare ale terasei și alte elemente considerate relevante de către operatorul economic și un plan de situație cotat pe care vor fi obligatoriu configurate numărul de mese și scaune, numărul și tipul de echipamente, cât și dispunerea lor.
d) Acordul proprietarilor imobilelor limitrofe (pe hotar) cu destinația de locuință/acordul asociației de proprietari/locatari, după caz, conform Anexei nr. 4 la Regulament,
e) Acordurile coproprietarilor/coindivizarilor (unde este cazul);
f) Declarația pe proprie răspundere a solicitantului referitoare la autenticitatea acordurilor proprietarilor imobilelor limitrofe (pe hotar) depuse la dosar, sau că unitatea nu are imobile limitrofe (pe hotar) cu caracter de locuință;
g) Nu este necesar acordul vecinilor limitrofi, indiferent de orarul de funcționare:
- când unitatea se află în cadrul unui complex comercial;
- când unitatea face parte dintr-o structură de primire turistică;
- când activitatea de alimentație publică este conexă altei activități principale, cu condiția încadrării în orarul de funcționare al acesteia (spălătorii auto, service, etc.);
- când unitatea de alimentație publică se află în imobile cu funcțiuni multiple, altele decât locuire, reglementate urbanistic.
h) Declarația pe proprie răspundere a solicitantului referitoare la tipul unității de alimentație publică conform H.G. 843/1999 privind încadrarea pe tipuri a unităților de alimentație publică neincluse în structurile de primire turistică, dacă este cazul;
i) Certificat de clasificare/autorizație provizorie de funcționare emisă de Autoritatea Națională pentru Turism pentru structuri de primire turistice cu funcțiuni de alimentație publică, eliberat conform prevederilor legale în vigoare, dacă este cazul;
j) Schița cu spațiul în care se va desfășura activitatea cu menționarea încăperilor și a suprafețelor (plan releveu) - în copie;
k) Extras de Carte Funciară ( nu mai vechi de 30 de zile de la data depunerii documentelor ) - cu înscrierea funcțiunii de spațiu cu altă destinație, alta decât aceea de locuință - în copie;
l) Fotografii din unghiuri diferite pentru exteriorul și interiorul unității supuse autorizării, cât și un plan de încadrare în zonă;
m) Dovada achitării tuturor debitelor restante la bugetul local;
n) Dovada achitării taxei de autorizare;
o) declaraţie pe proprie răspundere că detine toate avizele, acordurile, autorizatiile prevazute de lege pentru desfașurarea activitatii, după caz, conform Anexei nr. 5 la Regulament;
p) Alte acte în funcţie de specificul activităţii.
Art.10 În situația în care operatorul economic va desfășura una sau mai multe activități prevăzute în anexa
la Ordonanța de Urgență nr. 99/2000 privind comercializarea produselor şi serviciilor de piaţă, republicată, cu modificările și completările ulterioare, care se cumulează cu alte activități economice neprevăzute în anexa OG nr. 99/2000, însă cuprinse Ordinul Președintelui Institutului Național de Statistică nr. 337/2007 privind actualizarea Clasificării activităţilor din economia naţională, se va proceda la verificarea cumulativă a condițiilor prevăzute de prezentul Regulament, însă se va elibera doar autorizația de funcționare.
Art.11 Comerțul ambulator (fără un punct fix de vânzare) desfășurat pe raza comunei Zamostea se autorizează în baza următoarelor documente:
a) Actul constitutiv (statut) sau Rezoluția Directorului Oficiului Registrului Comerțului de Înregistrare în
Registrul Comerțului a Persoanei Fizice Autorizate/Întreprinderii Familiale/Întreprinderii Individuale,
emisă în baza O.U.G. Nr. 44/2008 privind desfăşurarea activităţilor economice de către persoanele fizice
autorizate, întreprinderile individuale şi întreprinderile familiale - în copie;
b) Certificatul Unic de Înregistrare - în copie;
c) Certificat constatator, din care să rezulte forma juridică de organizare a societății, organele de conducere,
organele de control, precum și celelalte informații existente în cuprinsul certificatului – în copie;
d) Certificatul Constatator pentru punctul de lucru supus autorizării, emis în temeiul Legii Nr. 359/2004,
de către Oficiul Registrului Comerțului, în situația în care există modificări față de certificatul emis
inițial - în copie;
e) Acordul Consiliului Local al Comunei Zamostea pentru utilizarea domeniului public sau privat al comunei Zamostea în scopul depozitării temporare sau permanente a produselor comercializate, dacă este cazul;
f) Dovada achitării taxei de autorizare.
Art.12 În situația în care exercițiul comercial/serviciul de piață urmează să se desfășoare într-o construcție cu caracter provizoriu și demontabil, pentru care există o autorizație de construire, de tip chioșc, gheretă, tonetă, terasă/gradină de vară, se va prezenta și extrasul de carte funciară al terenului pe care aceasta este amplasată.
Art.13 Agenții economici care desfășoară activitățile cuprinse în anexa nr. 1 la Procedura din 2007 de emitere a autorizaţiei de mediu, aprobată prin Ordinul 1798/2007 pentru aprobarea Procedurii de emitere a autorizaţiei de mediu de către Ministerul Mediului și Dezvoltării Durabile, cu modificările și completările ulterioare, sau cuprinse în alte acte normative modificatoare/de sine stătătoare care reglementează situația autorizării la data depunerii cererii, vor prezenta și Autorizația de Mediu.
Art.14 Pentru activitățile definite prin codul CAEN 9602 - Coafură și alte activități de înfrumusețare și 9604 - Activități de întreținere corporală, respectiv pentru orice alte activități care prezintă risc pentru sănătatea populației, se va prezenta și Autorizația de la Direcția de Sănătate Publică, în conformitate cu Ordinul 1030/2009 privind aprobarea procedurilor de reglementare sanitară pentru proiectele de amplasare, amenajare, construire şi pentru funcţionarea obiectivelor ce desfăşoară activităţi cu risc pentru starea de sănătate a populaţiei, sau orice altă reglementare sanitară intervenită după data adoptării prezentului regulament.
Art.15 Retragerea, anularea autorizației/acordului de funcționare
15.1 Retragerea autorizației/acordului de funcționare este o măsură administrativă dispusă de primarul comunei Zamostea prin emiterea unei dispoziții, când se constată următoarele în următoarele situații:
a) Neridicarea acordului/autorizației de funcționare de către operatorul economic, după expirarea termenului de ridicare prevăzut în notificarea transmisă de către comuna Zamostea;
b) Neachitarea taxei de eliberare/prelungire a acordului/autorizației de funcționare;
c) Retragerea/Expirarea duratei avizelor eliberate de către celelalte autorități publice;
d) Constatarea de către personalul abilitat al Primăriei Comunei Zamostea că operatorul economic desfășoară activități comerciale cu caracter ilicit sau desfășoară activități economice pentru care nu a fost
autorizat;
e) Suspendarea activității pe o perioadă mai mare de 60 zile, ca urmare a aplicării sancțiunilor contravenționale prevăzute la art. 73 pct. 1, 3, 6-11, 13, 22 și 23 din OG 99/2000, într-un interval de 12 luni, chiar dacă amenda a fost plătită, precum și în cazul în care se încalcă în mod repetat dispozițiile prezentului regulament și a legislației în vigoare;
f) În situația în care nu mai dispune de un spațiu de desfășurare a activităților economice autorizate;
g) La cererea scrisă a operatorului, însoțită de declarația pe proprie răspundere că nu va mai comercializa produse/servicii la punctul de lucru autorizat;
h) Când a fost dispusă măsura suspendării activității de către autoritățile publice de monitorizare și control sau de către organele de cercetare penală în decursul unor anchete penale care vizează activitatea operatorului comercial.
Art.16 Procedura de eliberare efectivă a avizului/autorizaţiei de funcţionare
16.1 Documentația necesară obținerii autorizației/acordului de funcționare/autorizației temporare de funcționare va fi depusă la Registratura Primăriei Comunei Zamostea
16.2 Personalul din cadrul Primăriei Comunei Zamostea va verifica respectarea prevederilor prezentului regulament și va întocmi acordul/autorizația de funcționare pentru desfășurarea exercițiului comercial, conform modelului prevăzut în anexa nr. 2, după caz, care face parte integrantă din prezentul Regulament.
16.3 Dacă nu sunt îndeplinite condițiile de acordare vor fi comunicate solicitantului motivele pentru care acordul/autorizație nu poate fi eliberat/ă. În situația în care nu sunt îndeplinite condițiile de acordare, solicitantul are termen 30 zile calendaristice de la dată emiterii comunicării, să depună documentația lipsă sub sancțiunea reluării procedurii.
16.4 După eliberarea acordului/autorizației de funcționare, Primarul comunei Zamostea, prin aparatul de specialitate va înştiinţa reprezentantul legal al agentului economic telefonic, pe email sau poştă pentru ridicarea acestora de la sediul Primăriei comunei Zamostea.
16.5 Acordul/autorizația de funcționare se va ridica în termen de 30 de zile de la data înștiințării de către reprezentantul legal al agentului economic, care se va legitima cu actul de identitate și/sau împuternicirea semnată și ștampilată de persoana juridică, însoțită și de o copie a actului de identitate al persoanei împuternicite.
16.6 Acordul/autorizația de funcționare va fi păstrată la dosarul operatorului, una care va rămâne în evidența Comunei Zamostea, cealaltă va fi eliberată, cu respectarea prezentului regulament, operatorului economic, în baza documentației depuse la sediul comunei de către solicitant.
Art.17 Acordurile de funcționare/autorizațiile de funcționare emise de către Primarul Comunei Zamostea, care figurează ca neînsușite/neridicate de solicitanți își păstrează valabilitatea 3 luni de la data emiterii. După expirarea acestei date, documentele menționate mai sus îşi pierd valabilitatea, solicitanții având obligația ca, în vederea funcționării să depună o nouă documentație în conformitate cu prevederile prezentului Regulament.
Art.18 În situația în care vor exista reclamații, sesizări, ulterioare autorizării punctului de lucru al operatorului economic, emitentul iși rezervă dreptul de a verifica temeinicia reclamațiilor, urmând a lua decizia corespunzătoare în sensul menținerii, anulării sau modificării avizului program de funcționare, respectiv autorizației de funcționare.
Art.19 Avizul program de funcționare, precum și acordul/autorizația de funcționare pot fi anulate la cererea operatorului economic, cu precizarea motivelor, operatorul economic având obligația achitării taxelor aferente până la data solicitării anulării —formular tip.
Art.20 Avizul program de funcționare, respectiv autorizația de funcționare pentru desfășurarea activităților de alimentație publică si/sau recreative si distractive se anulează în situația în care nu se respectă legislația specifică în vigoare din punct de vedere sanitar, sanitar-veterinar, prevenirea incendiilor și protecția mediului, atunci când Primăria comunei Zamostea este înștiințată de lipsa/retragerea unui aviz/autorizație emis de către instituțiile abilitate ale statului și necesar desfășurării activității.
Art.21 Avizul program de funcționare precum și acordul/autorizația de funcționare pot fi anulate la constatarea Comisiei de control din cadrul Primăriei comunei Zamostea, în situația în care nu se respectă:
a) obiectul de activitate autorizat;
b) orarul de funcționare aprobat;
c) normele de estetica, curățenie și igienă publică;
d) normele de conviețuire socială, ordine și liniște publică;
e) legislația și actele normative privind acustica în zonele urbane;
f) prevederile impuse de actele normative în vigoare;
g) documentația tehnică pentru amenajare sezonieră - parte integrantă a autorizației de funcționare pentru unitățile de alimentație publică - tip terasă, clasificate conform prevederilor legale în vigoare;
h) existența unor reclamații întemeiate.
Art.22 Anularea avizului program de functionare și a acordului/autorizației de funcționare se face prin dispoziția Primarului comunei Zamostea, care se va comunica operatorului economic.
Art.23 Alte prevederi generale
23.1 Documentația depusă în vederea eliberării actelor administrative din prezentul Regulament, va conține acte în copie conforme cu originalul si se va depune de către operatorul economic sau prin persoană împuternicită.
23.2 Operatorul economic nu se poate considera autorizat decât în momentul eliberării actului administrativ solicitat.
23.3Taxele pentru eliberarea actelor administrative sunt prevăzute în H.C.L. privind stabilirea impozitelor și taxelor locale, valabile pentru anul respectiv. Acestea se plătesc la casieria Primăriei sau prin ordin de plată în contul bugetului local.
23.4 Operatorul economic este obligat să anunțe autoritatea publică locală în cel mai scurt timp posibil, depunând la Registratura din cadrul Primăriei comunei Zamostea  sau pe email, orice modificare privind sediul social, denumire.
23.5 În cazul în care operatorul economic solicită modificarea orarului de funcționare și/sau a suprafeței înscrise pe autorizația de funcționare pentru desfășurarea activităților de alimentație publică și/sau recreative și distractive, acesta va completa documentația inițială cu actele care sunt necesare pentru aprobarea modificării solicitate, urmând să achite diferența de taxă, în situația în care aceasta este mai mare. Operatorului economic i se va elibera o nouă autorizație de funcționare.
23.6 În cazul deteriorării/pierderii actelor administrative prevazute la art.6 şi art.8  din prezentul Regulament, operatorul economic va solicita eliberarea unui duplicat al acestora, achitând o taxă pentru eliberare copii.
23.7 În cazul în care actele administrative au fost emise în mod eronat fără să fi fost îndeplinite toate cerințele impuse de prezentul regulament, sau se dovedește în urma constatării Comisiei de control că nu au fost respectate cerințele și criteriile ce au stat la baza eliberării actelor administrative, ori la dosar au fost depuse acte și/sau declarații pe propria răspundere neconforme cu realitatea, acestea vor fi anulate la momentul constatării, prin Dispoziția primarului, în baza referatului întocmit de către  Comisia de control  sau a Compartimentului financiar contabil și administrativ din cadrul aparatului de specialitate al primarului comunei Zamostea.
Art.24 Obligaţiile agenţilor economici care desfășoară activități de comerț, servicii de piață și alimentație publică pe raza comunei Zamostea
24.1 Operatorii economici care solicită autorizarea funcționării au obligația să respecte obiectul de activitate prevăzut de acordul/autorizația de funcționare este cel menționat în certificatul constatator, emis de Oficiul Național Registrul Comerțului (O.N.R.C.), pentru punctul de lucru prevăzut.
24.2 În situația în care intervin schimbări (transferul, mutarea sau extinderea unui exercițiu comercial) ale condițiilor ce au stat la baza autorizării activității, este necesară emiterea unei noi autorizații, parcurgând procedura de autorizare prevăzută în prezentul Regulament și cu corelarea taxei de autorizare corespunzătoare noilor condiții.
24.3 În cazul în care, din diferite motive, agentul economic își încetează activitatea la punctul de lucru, acesta are obligația de a preda acordul/autorizația de funcționare în original la organul emitent, precum și actul care atestă radierea activității de la punctul de lucru emis de Oficiul Registrului comerțului, în termen
de 30 zile de la încetarea activității sau o declarație notarială pe propria răspundere prin care să fie atestat faptul ca s-a întrerupt/încetat activitatea și pentru ce durată.
24.4 În situația în care vor exista reclamații/sesizări fondate, ulterioare, provenite din rândul cetățenilor, cu privire la obiectul de activitate, respectiv a orarului de funcționare a unui agent economic deținător a unui acord/autorizație de funcționare, compartimentul de specialitate își rezervă dreptul de a reanaliza documentația existentă în evidența compartimentului, urmând ca împreună cu conducătorul autorității
emitente a se lua decizia corespunzătoare, în vederea menținerii, suspendării, retragerii sau modificării acordului/autorizației de funcționare.
24.5 Operatorii economici au obligația de a menține un mediu concurențial adecvat și de a nu recurge la practici anticoncurențiale.
24.6 Operatorii economici au obligația de a respecta legislația fiscală și de a elibera documentele financiare – contabile către clienții cu care desfășoară actele de comerț.
24.7 Operatorii economici au obligația de a afișa într-un loc vizibil numerele de contact ale Oficiului pentru Protecția Consumatorului pentru a lăsa posibilitatea cetățenilor să reclame neregulile existente în spațiile
comerciale.
Art.25 Contravenţii, sancţiuni
25.1 Constituie contravenții, dacă nu au fost săvârșite în astfel de condiții încât, potrivit legii penale, să constituie infracțiuni, și se sancționează după cum urmează:
a) comercializarea produselor și serviciilor de piață fără autorizație/acord de funcționare se sancționează cu amendă de la 1000 lei la 2500 lei, și cu amendă de la 200 – 500 lei;
b) nevizarea Autorizației de funcționare pentru desfășurarea activității de alimentație publică în termenul legal, cu amenda de la 1500 la 2500 lei pentru persoane fizice autorizate, întreprinderi individuale, întreprinderi familiale, persoane juridice;
c) desfășurarea exercițiului comercial fără a deține avizul program de funcționare de către operatorii economici ce desfășoară activități comerciale și de prestări servicii cu amendă de la 1000 la 2500 lei pentru persoane fizice autorizate, întreprinderi individuale, întreprinderi familiale, persoane juridice;
d) nevizarea Avizului program de funcționare în termenul legal, cu amendă de la 1000 la 2500 lei pentru persoane fizice autorizate, întreprinderi individuale, întreprinderi familiale, persoane juridice;
e) desfășurarea oricărui exercițiu comercial în perioada suspendării activității comerciale, cu amenda de 2500 lei. În acest caz se vor notifica în termen de 5 zile de la constatare, Oficiul Național al Registrului Comerțului și organele de control abilitate ale Ministerului de Finanțe (Direcția Generală a Finanțelor Publice și Direcția Generală Antifraudă Fiscală);
f) împiedicarea sau obstrucționarea sub orice formă, de către comerciant sau de oricare altă persoană, a organelor de control abilitate a Primăriei comunei Zamostea în exercitarea atribuțiilor lor privind controlul respectării prevederilor prezentei hotărâri constituie contravenție și se sancționează cu amendă de la 1500 lei la 2500 lei;
g) comercializarea stradală a băuturilor alcoolice sub orice formă sau a produselor alimentare neambalate și a celor perisabile (excepție terasele amenajate) se sancționează cu amendă de la 500 la 1000 lei pentru persoane fizice și de la 1000 la 1500 lei pentru persoane fizice autorizate, întreprinderi individuale, întreprinderi familiale, persoane juridice;
h) utilizarea unui mobilier stradal neagreat de Primăria comunei Zamostea sau modificarea mobilierului stradal agreat de Primărie în sensul realizării unor lucrări cu scopul extinderii acestuia: suporți, copertine, acoperirea cu prelate sau al consolidării acestuia: fundații, platforme, etc, se sancționează cu amendă de la 1000 la 1500 lei pentru persoane fizice și de la 1500 la 2000 lei pentru persoane fizice autorizate, întreprinderi individuale, întreprinderi familiale, persoane juridice;
i) deteriorarea domeniului public prin ancorarea obiectelor destinate asigurării protecției produselor comercializate se sancționează cu amendă de la 1000 la 2000 lei pentru persoane fizice autorizate, întreprinderi individuale, întreprinderi familiale, societati comerciale;
j) expunerea de produse pe fațadele structurii de vânzare se sancționează cu amendă de la 1000 lei la 2000 lei pentru persoane fizice autorizate, întreprinderi individuale, întreprinderi familiale, societati comerciale;
k) nedeținerea la punctul de lucru a autorizațiilor, actelor de provenienta a marfurilor, avizelor și acordurilor necesare desfășurării activității comerciale, inclusiv a buletinelor de verificare metrologică a cântarelor, și se sancționează cu amendă de la 1000 lei la 2000 lei;
l) lipsa buletinelor de verificare metrologică a cântarelor se sancționează cu amendă de la 500 lei la 1000 de lei;
m) amplasarea/montarea pe fațada imobilului sau în fața unității de amplificatoare audio (boxe) sau alte instrumente de sonorizare, se sancționează cu amendă de la 1500 lei la 2500 lei pentru persoane fizice autorizate, întreprinderi individuale, întreprinderi familiale, persoane juridice;
n) nerespectarea nivelului de zgomot privind acustica în zonele urbane se sancționează cu amendă de la 1500 lei la 2500 lei pentru persoane fizice autorizate, întreprinderi individuale, întreprinderi familiale, societati comerciale.
o) organizarea unor evenimente care depăşesc orarul de funcţionare aprobat sau pentru care nu a fost înregistrată notificare la Primăria comunei Zamostea, constituie contravenție și se sancționează cu amendă de la 500 lei la 1000 lei;
p) comercializarea de produse și servicii de piață într-un spațiu mai mare decât cel înscris în acordul/autorizația de funcționare se sancționează cu amendă de la 500 lei la 1000 lei;
q) comercializarea de produse și servicii de piață într-o altă încăpere decât cea declarată conform schiței depusă la dosarul de autorizare sau în afara sediilor și a punctelor de lucru autorizate se sancționează cu amendă de la 500 lei la 1000 lei;
25.2 Constatarea contravențiilor și aplicarea sancțiunilor se face de către organele de control abilitate ale Primăriei comunei Zamostea, împuternicite prin Dispoziția Primarului comunei Zamostea, care vor întocmi un proces verbal de constatare și sancționare a contravenției cu măsura remedierii situației, în termen de 15 zile, în caz contrar, se va dispune măsura suspendării temporare a activității.
25.3 După expirarea termenului, în situația în care nu s-a remediat situația prevăzută în procesul verbal de constatare și sancționare a contravenției, se va întocmi referat de anulare a autorizației de funcționare/avizului program de funcționare, urmând a fi anulat prin Dispoziție de primar.
25.4 Agentul constatator poate dispune, pe lângă amenda principală contravențională și sancționarea complementară de suspendare a activității până la intrarea in legalitate.
25.5 Contravenientul poate achita în termen de cel mult 15 zile de la data comunicării procesului verbal, jumătate din minimul amenzii prevăzute, conform prevederilor Ordonanței nr. 2/2001 privind regimul juridic al contravenţiilor, cu modificările și completările ulterioare.
25.6 Împotriva procesului-verbal de constatare și sancționare a contravenției se poate face plângere în termen de 15 zile de la data înmânării sau comunicării acestuia.
25.7 În cazul în care persoanele sancționate contravențional nu s-au conformat în termen măsurilor dispuse prin procesul verbal de constatare și sancționare a contravenției sau Dispoziției primarului, autoritatea administrației publice locale va sesiza instanțele judecătorești în vederea obligării acestuia să remedieze situaţia.
25.8 Procedura de constatare a contravenției și de aplicare a sancțiunilor contravenționale, este cea prevăzută de O.G. nr. 2/2001, cu modificările și completările ulterioare.
25.9 Suspendarea activităților comerciale în situațiile prevăzute de legislația în vigoare se poate dispune prin procesul verbal de contravenție.
Art.26 Amenzile încasate din săvârșirea contravențiilor prezentate la art. 25 se fac venit la bugetul local.
Art.27  Autorizațiile/acordurile de funcționare emise al căror valabilitate a fost prelungită până la data intrării în vigoare a prezentului Regulament, își păstreaza valabilitatea până la data la care au fost emise/prelungite.
Art.28 Prezentul regulament se completează cu prevederile OUG 99/2000; HG 333/2003 pentru aprobarea Normelor metodologice de aplicare a OG nr. 99/200 privind comercializarea produselor şi serviciilor de piaţă; Ordinul Președintelui Institutului Național de Statistică nr. 337/2007 privind actualizarea Clasificării Activităților din economia națională – CAEN, republicat; ale OG nr. 2/2001 privind regimul juridic al contravențiilor, cu modificările și completările ulterioare; precum și alte acte normative conexe.
Art.29 La data intrării în vigoare a prezentului Regulament, orice altă prevedere incidentă stabilită prin acte de reglementare ale autorității locale își încetează valabilitate.
Art.30 Prezentul regulament intră în vigoare de la data aprobării de către Consiliul Local al comunei Zamostea.


									

Preşedinte de şedinţă,		    	                         Contrasemnează pentru legalitate,
Sorin – Vasile ȘANDRU	                                               Secretar general comuna Zamostea,				    	                                             Anca-Mihaela STRUJAC

